《送伸仲归漆塘以语及君臣际经书满腹中为韵十首 其三》
宋代·葛胜仲

聚书三万卷，断自典与坟。籯金固已多，是家那得贫。

平生谢杂好，童习至白纷。幽经与怪牒，一一储心君。

坐令说今古，奋袖真如云。何当过藏室，手披至宵分。

时时咀熊胆，辛苦以佐勤。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。